సోమనాథ్ చోప్రా

సోమనాథ్ "నాట్" సింగ్ చోప్రా (1915-13 ఏప్రిల్ 1988)   భారత జాతీయ వాలీబాల్ జట్టుకు ప్రాతినిధ్యం వహించిన ఒక భారతీ వాలీబాల్ ఆటగాడు. ఇతడు అథ్లెటిక్స్ క్రీడాకారుడు కూడా. ఇతడు 1948 వేసవి ఒలింపిక్స్ లో పురుషుల హామర్ త్రో క్రీడలో పోటీ పడ్డాడు.

 వృత్తి 

 అథ్లెటిక్స్ 
చోప్రా 1930లలో పంజాబ్ ఛాంపియన్షిప్లలో పాల్గొన్న  అగ్రశ్రేణి అథ్లెటిక్ పోటీదారులలో ఒకరు. 1938 నుండి 1955 వరకు హామర్ త్రో, 1945 నుండి 1952 వరకు డిస్కస్ త్రోలో జాతీయ రికార్డులను నెలకొల్పాడు. ఇతడు జావెలిన్ త్రోలో కూడా పోటీ పడ్డాడు. ఇతడు 1948 వేసవి ఒలింపిక్స్ లో భారత బృందంలో  ఉన్నాడు, అక్కడ ఇతడు హామర్ త్రో ఈవెంట్లో పాల్గొన్నాడు, కానీ క్వాలిఫైయింగ్ రౌండ్లను దాటలేదు.  1951లో న్యూఢిల్లీలో జరిగిన ఆసియా క్రీడలలో హామర్ త్రోలో రజత పతకాన్ని గెలుచుకున్నాడు.{ 
వాలీబాల్
చోప్రా వాలీబాల్‌లో కూడా పాల్గొన్నాడు. 1952లో మాస్కోలో జరిగిన ఎఫ్ఐవిబి పురుషుల వాలీబాల్ ప్రపంచ ఛాంపియన్షిప్‌లో భారత జట్టుకు నాయకత్వం వహించాడు. ఆ పోటీలో పాల్గొన్న పదకొండు దేశాలలో భారతదేశం ఏడవ స్థానంలో నిలిచింది.

పతకాలు
ఇతడు అంతర్జాతీయ పోటీలలో గెలుపొందిన పతకాల వివరాలు:
+ సంవత్సరం  పోటీ  ప్రదేశం  స్థానం  ఈవెంటు  నోట్స్ 1951 ఆసియా క్రీడలు న్యూఢిల్లీ, భారతదేశం 2వ  హ్యామర్ త్రో 43.35			

 మూలాలు 

వర్గం:1988 మరణాలు
వర్గం:1915 జననాలు
వర్గం:ఆసియా క్రీడలలో పతకం సాధించిన క్రీడాకారులు
వర్గం:ఆసియా క్రీడలలో పతకం సాధించిన భారతీయులు